96/188/EY: Komission päätös, tehty 20 päivänä helmikuuta 1996, Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöönpanemiseksi tehdyn päätöksen 95/33/EY muuttamisesta toisen kerran (Ainoastaan suomenkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 060 , 09/03/1996 s. 0025 - 0026



KOMISSION PÄÄTÖS, tehty 20 päivänä helmikuuta 1996, Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöönpanemiseksi tehdyn päätöksen 95/33/EY muuttamisesta toisen kerran (Ainoastaan suomenkielinen teksti on todistusvoimainen) (ETA:n kannalta merkityksellinen teksti) (96/188/EY) EUROOPAN YHTEISÖJEN KOMISSIO, joka ottaa huomioon asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista ja erityisesti sen 138 artiklan, sekä katsoo, että edellä mainitun asiakirjan 143 artiklan mukaisesti Suomi on 26 päivänä lokakuuta 1994 toimittanut komissiolle tiedoksi ohjelmansa 138, 139 ja 140 artiklassa tarkoitettujen tukien täytäntöönpanosta tiettyjen tuotteiden sekä toimien osalta vuosien 1995 ja 1999 väliselle ajanjaksolle, tietyt osat kyseistä ohjelmaa, sellaisena kuin se on muutettuna 16 päivänä joulukuuta 1994 päivätyllä kirjeellä, hyväksyttiin komission päätöksellä 95/33/EY (1); kyseistä päätöstä on muutettu komission päätöksellä 95/330/EY (2), lehmänmaitoa ja tärkkelysperunoita lukuun ottamatta, tuotannon määrään perustuvaa tukea koskeva ohjelman osa hyväksyttiin sillä edellytyksellä, että tuki muutettaisiin ensimmäisen vuoden jälkeen tarkoituksenmukaisia muuntokursseja käyttäen pinta-alayksikköä tai päätä kohden suoritettavaksi maksuksi, joka ei ole sidoksissa tuotannon määrään; komission päätöksessä N:o 96/18/EY (3) vahvistetaan kaikkiin sellaisiin tuotteisiin, mukaan lukien sokerijuurikas, joiden osalta tätä toimenpidettä edellytetään päätöksessä 95/33/EY, sovellettavat muuntokurssit, Suomi pyysi 21 päivänä joulukuuta 1995 komissiota tarkastelemaan sokerijuurikkaan osalta uudelleen tuotantomäärään perustuvaa tukipolitiikkaansa; komissio tarkasteli asiaa uudelleen; koska tuotantoa voidaan sokerin yhteisen markkinajärjestelyn säännösten ja määräysten avulla hallita, komissio päätteli, että näin myönnettyä tukea voidaan liittymisasiakirjan 138 artiklan 1 kohdan mukaisesti pitää tarkoituksenmukaisena, ja Suomi pyysi 16 päivänä marraskuuta 1995, että päätöksen 95/33/EY 2 artiklan 1 kohdassa tarkoitettua tärkkelysperunoiden määrää lisättäisiin Suomelle perunatärkkelystuotannon kiintiöjärjestelmästä 27 päivänä heinäkuuta 1994 annetussa neuvoston asetuksessa (EY) N:o 1868/94 (4), sellaisena kuin se on viimeksi muutettuna asetuksella (EY) N:o 1863/95 (5), myönnetyn tuotantokiintiön huomioon ottamiseksi; pyyntö on sopusoinnussa yhteisen maatalouspolitiikan kyseisen alan kehityksen kanssa, ja sen hyväksyminen edistäisi tärkkelysalalla sovellettavien eri toimenpiteiden johdonmukaisuutta, ON TEHNYT TÄMÄN PÄÄTÖKSEN: 1 artikla Muutetaan päätös 95/33/EY seuraavasti: 1. Korvataan 2 artiklan 1 kohdan ensimmäinen luetelmakohta seuraavasti: "- tärkkelysperunat: vuosittainen kansallinen kokonaismäärä 273 750 tonnia, kuitenkin korkeintaan 54 750 tonnia tärkkelystä," 2. Korvataan liitteessä I oleva osa "Tuotantotuki" seuraavasti: >TAULUKON PAIKKA> 3. Poistetaan liitteen II toiseksi viimeinen rivi. 2 artikla Tämä päätös on osoitettu Suomen tasavallalle. Tehty Brysselissä 20 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 43, 25.2.1995, s. 56 (2) EYVL N:o L 191, 12.8.1995, s. 37 (3) EYVL N:o L 6, 9.1.1996, s. 21 (4) EYVL N:o L 197, 30.7.1994, s. 4 (5) EYVL N:o L 179, 29.7.1995, s. 1